FI
L 229/32
Euroopan unionin virallinen lehti
18.9.2023
21 artikla Keskeiset markkinatoimijat Jäsenvaltioiden on yhteistyössä komission kanssa ja 19 artiklan mukaisesti yksilöitävä puolijohteiden toimitusketjujen keskeiset markkinatoimijat, jotka ovat sijoittautuneet niiden alueelle, ottaen huomioon seuraavat tekijät: a) niiden muiden unionin yritysten lukumäärä, jotka ovat riippuvaisia markkinatoimijan tarjoamasta palvelusta tai tavarasta; b) keskeisen markkinatoimijan unionin tai maailmanlaajuinen markkinaosuus tällaisten palvelujen tai tavaroiden markkinoilla; c) markkinatoimijan merkitys palvelun tai tavaran riittävän tarjonnan ylläpitämisessä unionissa ottaen huomioon kyseisen palvelun tai tavaran tarjoamista koskevien vaihtoehtoisten keinojen saatavuus; d) vaikutus, joka markkinatoimijan tarjoaman palvelun tai tavaran toimitushäiriöllä voi olla unionin puolijohteiden toimitusketjuun ja siitä riippuvaisiin markkinoihin.
2 ja k so Va r o itu k se t j a kr iis iva ihe en a kt ivo inti
22 artikla Varoitukset ja ennaltaehkäisevät toimet 1.
Jos kansallinen toimivaltainen viranomainen saa tietoonsa, että on olemassa puolijohdetarjonnan vakavan häiriön riski tai jos sillä on konkreettista ja luotettavaa tietoa mistä tahansa muusta asiaa koskevasta riskitekijästä tai tapahtumasta, sen on varoitettava komissiota ilman aiheetonta viivytystä. 2.
Jos komissio saa tietoonsa, että on olemassa puolijohdetarjonnan vakavan häiriön riski tai jos sillä on konkreettista ja luotettavaa tietoa mistä tahansa muusta asiaa koskevasta riskitekijästä tai tapahtumasta, mukaan lukien varhaisvaroitusindi­ kaattoreiden perusteella, se toteuttaa 1 kohdan mukaisen varoituksen tai kansainvälisten kumppanien antaman tiedon saatuaan ilman aiheetonta viivytystä seuraavat ennaltaehkäisevät toimet: a) se kutsuu koolle Euroopan puolijohdeneuvoston ylimääräisen kokouksen koordinoimaan seuraavia toimia: i)
keskustelu puolijohdetarjonnan häiriöiden vakavuudesta;
ii) keskustelu siitä, onko 23 artiklassa tarkoitetun menettelyn aloittaminen tarpeen ja oikeasuhteista; iii) keskustelu siitä, onko asianmukaista, tarpeellista ja oikeasuhteista, että jäsenvaltiot ostavat yhdessä puolijohteita, välituotteita tai raaka-aineita ennaltaehkäisevänä toimenpiteenä, jäljempänä ’yhteinen hankinta’; iv) vuoropuhelun aloittaminen puolijohteiden arvoketjun sidosryhmien kanssa ennaltaehkäisevien toimenpiteiden määrittämiseksi, valmistelemiseksi ja mahdollisesti koordinoimiseksi; b) se aloittaa unionin puolesta kuulemiset tai yhteistyön asianomaisten kolmansien maiden kanssa yhteistyöhön pohjautuvien ratkaisujen löytämiseksi toimitusketjun häiriöihin kansainvälisiä velvoitteita noudattaen, mihin voi tarvittaessa kuulua koordinoinnin suorittamista asiaa käsittelevillä kansainvälisillä foorumeilla; c) se pyytää kansallisia toimivaltaisia viranomaisia arvioimaan keskeisten markkinatoimijoiden valmiustilannetta.